**ДОГОВОР**

**№ ............ /......................год.**

Днес, …………. 2019 г., в гр. НовиИскър, между:

1. Държавна психиатрична болница „Св.Иван Рилски” – Нови Искър, със седалище и адрес на управление: гр. Нови Искър , ул. „Христо Ботев ” № 140, с БУЛСТАТ: 000689232, представлявана от д-р Цветеслава Иванова Гълъбова – Директор , наричана за краткост **ВЪЗЛОЖИТЕЛ**, от една страна и

2. „………………………………………………………………………………………..”, ЕИК ……………….., със седалище и адрес на управление: ………………………………………, представлявано от ……………………., наричано по-долу **ИЗПЪЛНИТЕЛ**, от друга и на основание чл. 194 от Закона за обществените поръчки (ЗОП) и във връзка с обява за събиране на оферти №…..……. в РОП, с предмет:**,** се сключи настоящият договор за следното: **ПоОбособена позиция І**

*Обособена позиция №1 :* **ИЗВЪРШВАНЕ НА РЕМОНТНО-СТРОИТЕЛНИ РАБОТИ ЗА ИЗПЪЛНЕНИЕ НА МЕРКИ ПО ЕНЕРГИЙНА ЕФЕКТИВНОСТ НА ТРИ БОЛНИЧНИ ОТДЕЛЕНИЯ ПРИ ДПБ”СВ. ИВАН РИЛСКИ” – ГР. НОВИ ИСКЪР**

**І. ПРЕДМЕТ НА ДОГОВОРА**

**Чл.1. (1).** Възложителят възлага, а Изпълнителят се задължава да извърши **:**

Строително – монтажните работи (СМР) за обекта са подробно описани в Приложение № 3, неразделна част от настоящия договор.

**(2)** ИЗПЪЛНИТЕЛЯТ извършва СМР съгласно техническата спецификация, утвърдена от ВЪЗЛОЖИТЕЛЯ, техническото и ценовото предложение на ИЗПЪЛНИТЕЛЯ.

**II. ЦЕНА И НАЧИН НА ПЛАЩАНЕ**

**Чл.2.** Общата стойност на договора по обособена позиция ІІ за изпълнение на посочените в чл. 1, ал. 1 СМР е ............ лв. ( ……….. словом ) без ДДС, съответно ............. лв. ( ………. словом) с ДДС, съгласно ценовото предложение – Приложение № 3, което е неразделна част от договора. Цената на договора включва всички необходими разходи на ИЗПЪЛНИТЕЛЯ за изпълнението на предмета на договора.

**Чл. 3**. Разплащането на сумата по чл. 2 от настоящия договор се извършва както следва: Авансово плащане - в размер на 30% от стойността на договора без ДДС платимо в срок до 30/тридесет/ календарни дни/ от съставяне на протокола за откриване на строителна площадка съгласно Наредба № 3/2003 г. за съставяне на актове и протоколи по време на строителството и след представяне на фактура от страна на ИЗПЪЛНИТЕЛЯ.

2. Междинни плащания – в размер до 60% от стойността на договора без ДДС платими в срок до 30 (тридесет) календарни дни от приемането на изпълнението с приемо-предавателен протокол за установяване на реално извършените и подлежащи на заплащане на натурални видове строителни и монтажни работи и представяне на фактура от страна на ИЗПЪЛНИТЕЛЯ.

3. Окончателното плащане ще е сумата, равна на разликата между по-малкото от стойността на договора между **ВЪЗЛОЖИТЕЛЯ** и **ИЗПЪЛНИТЕЛЯ** и действително извършените дейности и общата сума от авансовото и междинните плащания. От него се приспадат всички неустойки, обезщетения и други дължими от **ИЗПЪЛНИТЕЛЯ** суми за стойността, с които се надвишава внесената гаранция за добро изпълнение. Окончателното плащане ще се извърши в срок до 30 *(тридесет)* дни след въвеждане на обекта в експлоатация**,** и издаване на фактура от **ИЗПЪЛНИТЕЛЯ**.

(4) Към окончателното плащане, се прилагат документи, сертификати, протоколи за изпитвания на вложените материали, гаранционни карти и др., съгласно Правилник за изпълнение и предаване на строително-монтажните работи в съответствие с Наредба №2/2003 г. и Наредба №3/2003 г. на МРРБ ;

(5) В случай, че ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него при условията на чл.3, ал. 2 след като бъдат представени доказателства, че ИЗПЪЛНИТЕЛЯТ е заплатил на подизпълнителя/ подизпълнителите осъществените от него/тях работи.

(6) Всички плащания по този Договор се извършват в лева чрез банков превод по следната банкова сметка на **ИЗПЪЛНИТЕЛЯ**:

Банка: […………………………….]

BIC: […………………………….]

IBAN: […………………………….].

**Чл. 4. ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 1 в срок от 3 (три) дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**III. СРОК НА ДОГОВОРА**

**Чл. 5.** Срокът за изпълнение на СМР, предмет на настоящия договор, е ............ календарни дни. Той започва да тече от датата на подписване на протокол за откриване на строителна площадка (Приложение № 2 към Наредба № 3/2003 г. за съставяне на актове и протоколи по време на строителството) и приключва с въвеждане на обекта в експлоатация.

**Чл. 6.** СМР могат да бъдат спрени с подписване на акт за установяване състоянието на строежа при спиране на строителството (образец 10) съгласно Наредбата в следните случаи /изброяването не е изчерпателно/:

1. Вследствие на непреодолима сила. Срокът за изпълнение на СМР се удължава със срока на форсмажора.

2. По нареждане на общински или държавен орган или инвеститорския контрол. Актът по спирането следва да се представи на Възложителя в 3 (три) дневен срок от издаването му или от уведомяването на Изпълнителя. Срокът за изпълнение на СМР по договора се удължава със срока на спиране по смисъла на горепосочения акт единствено и само ако спирането на строителството не е при или по повод виновно действие или бездействие на Изпълнителя.

3. Поради лоши и неподходящи атмосферни условия. Срокът за изпълнение на СМР по договора се удължава със срока на спиране.

**Чл. 7.** Възобновяването на строителството след приключване на възникналото обстоятелство се удостоверява с подписване на акт за установяване състоянието на строежа и СМР при продължаване на строителството за всички спрени строежи по общия ред (образец 11 съгласно наредбата).

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 8 . ИЗПЪЛНИТЕЛЯТ** има право:

**(1)** Да иска от **ВЪЗЛОЖИТЕЛЯ** приемане на изпълнените СМР при условията и сроковете, определени в настоящия договор и приложенията, неразделна част от него.

**(2)** Да получи уговореното възнаграждение за изпълненото СМР в размера и по реда, определени в настоящия договор.

**Чл.9**. ИЗПЪЛНИТЕЛЯТ се задължава:

**(1).** Да изпълни СМР качествено и в срок, като организира и координира цялостния процес на строителството в съответствие с:

а) уговореното между страните съгласно предмета на договора и приложенията към него;

б) действащата нормативна уредба в Република България;

**(2).** Да влага при изпълнението на договора само качествени материали, оборудване и изделия, отговарящи на изискванията в Закона за техническите изисквания към продуктите, Наредбата за съществените изисквания към строежите и оценяване съответствието на строителните продукти, Регламент (ЕС) № 305/2011 г. на Европейския парламент, БДС EN или еквивалентни и изискванията, посочени в Техническата спецификация, КСС и инвестиционния проект.

**(3).** Да предоставя на ВЪЗЛОЖИТЕЛЯ възможност да извършва контрол по изпълнението на работите на обекта;

**(4).** Да изпълнява всички нареждания по изпълнението на СМР, дадени от ВЪЗЛОЖИТЕЛЯ;

**(5).** Да отстранява за своя сметка всички допуснати недостатъци на извършените СМР. Некачествени СМР и СМР, извършени в противоречие с договора, не подлежат на заплащане;

(**6).** Да съставя надлежно и да предоставя в срок необходимите за разплащане на СМР документи;

(**7).** Да уведомява своевременно писмено ВЪЗЛОЖИТЕЛЯ винаги, когато съществува опасност от забавяне на срока или нарушаване изпълнението на СМР;

(**8)**. След завършване на СМР да почисти и отстрани от обекта цялата своя механизация, излишните материали, отпадъци и различните видове временни работи.

**9).** Да изпълнява задълженията си по договора с грижа на добър търговец;

**(10).** При сключване на договора да представи застрахователна полица, валидна за действителния срок на изпълнение на СМР за „Професионална отговорност” за съответната категория строеж съгласно Наредбата за условията и реда за задължително застраховане в строителството.

**(11).** Да спазва задълженията, произтичащи от Наредба № 2/22.03.2004 г. на МРРБ за минималните изисквания за здравословни и безопасни условия на труд при извършване на строителни и монтажни работи.

**(12).** В случай че посочи в офертата му подизпълнител (подизпълнители), да сключи договор за подизпълнение и да предостави на Възложителя копие от него в срок до 3 (три) дни от сключването му, както и съответните доказателства по чл. 66, ал. 2 и ал. 11 от ЗОП.

**(13).** Да предоставя на ВЪЗЛОЖИТЕЛЯ информация за плащанията по договорите за подизпълнение.

**(14).** Да предостави на Възложителя гаранция за изпълнение към момента на сключване на настоящия договор.

(**15).** Да не използва по никакъв начин, включително за свои нужди или като я разгласява пред трети лица, каквато и да било информация, станала му известна при или по повод изпълнението на този договор, която **ВЪЗЛОЖИТЕЛЯТ** няма интерес да бъде разкривана. **ИЗПЪЛНИТЕЛЯТ** поема задължение да осигури тези действия от всяко лице от екипа си.

**(16)** Да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт.

**Чл. 10.** ИЗПЪЛНИТЕЛЯТ носи пълна отговорност за безопасността на всички видове работи и дейности на обекта, за безопасността на служителите си, както и на третите лица, получили достъп в обекта.

**Чл. 11. (1)** ИЗПЪЛНИТЕЛЯТ се задължава да не допуска повреди или разрушения на инженерната инфраструктура в и извън границите на обекта при осъществяване на действия по изпълнение на договора.

**(2)** В случай че по своя вина ИЗПЪЛНИТЕЛЯТ причини щети по предходната алинея, то възстановяването им е за негова сметка, включително по отношение на санкции, наложени с акт на административен орган.

**Чл. 12.** ИЗПЪЛНИТЕЛЯТ е длъжен да не допуска замърсяване на улиците и околната среда, да осигурява опазване на дърветата, тротоарите и площадките. Санкциите при констатирани нарушения са за сметка на ИЗПЪЛНИТЕЛЯ.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 13. ВЪЗЛОЖИТЕЛЯТ** има право:

**(1)** Да проверява изпълнението на договора по всяко време, по начин, незатрудняващ работата на **ИЗПЪЛНИТЕЛЯ**;

**(2)** Да получи резултатите от изпълнението на договора във вида и срока, уговорени в договора и приложенията към него;

**(3)** Да изисква и получава от **ИЗПЪЛНИТЕЛЯ** всякаква информация, свързана с изпълнението на договора;

**(4)** Да освободи или да задържи гаранцията за изпълнение на договора, при условията на договора;

**(5)** По време на целия срок на договора да осъществява постоянен контрол върху изпълнението на СМР относно:

**1.** Съответствие на изпълняваните СМР по вид и количество с Техническата спецификация, Техническото предложение и Ценовото предложение;

**2.** Съответствие на влаганите на строежа строителни продукти с Техническата спецификация, Техническото предложение и Ценовото предложение;

**(6)** да не приеме извършените СМР или част от тях, ако не съответстват по количество, вид и качество на неговите изисквания и не може да бъдат коригирани в съответствие с указанията му и действащите правила.

**Чл. 14. ВЪЗЛОЖИТЕЛЯТ** не носи отговорност за действия или бездействия на **ИЗПЪЛНИТЕЛЯ**, в резултат на които възникнат:

1. Смърт или злополука, на което и да било физическо лице;

2. Загуба или нанесена вреда на каквото и да било имущество при или по повод, като и в резултат на изпълнение предмета на договора през времетраене на строителството.

**Чл. 15. ВЪЗЛОЖИТЕЛЯТ** е длъжен:

**(1)** Да заплати договорената цена в размера и по реда на настоящия договор при точно изпълнение.

**(2)** Да осигури на **ИЗПЪЛНИТЕЛЯ** достъп до известната му информация и документация, необходима за изпълнение на строителството.

**(5)** Да не разпространява под каквато и да е форма всяка предоставена му от **ИЗПЪЛНИТЕЛЯ** информация, имаща характер на търговска тайна, и изрично писмено упомената от **ИЗПЪЛНИТЕЛЯ** като такава.

**(6)** Да оказва съдействие на **ИЗПЪЛНИТЕЛЯ** в случай на необходимост.

**Чл. 16.** Лицата, упълномощени от **ВЪЗЛОЖИТЕЛЯ**, да отговарят за изпълнението на договора и да подписват протоколите по договора са:

**VI. ГАРАНЦИОННИ СРОКОВЕ**

**Чл. 17. (1)** Гаранционният срок за изпълнените видове СМР е както следва: ............. /........................../ години, *(съгласно предложението на* ***ИЗПЪЛНИТЕЛЯ*** *и съгласно Наредба № 2 от 31.07.2003 г. на МРРБ)* и започва да тече от въвеждане на обекта в екслоатация.

**(2)** При поява на дефекти в гаранционния срок **ВЪЗЛОЖИТЕЛЯТ** уведомява своевременно писмено ИЗПЪЛНИТЕЛЯ, който в 5 (пет) дневен срок следва да започне отстраняването на дефекта.

**(3) ИЗПЪЛНИТЕЛЯТ** се задължава да отстрани за своя сметка появили се в гаранционния срок дефекти в срок, договорен между страните. Отсраняването на дефектите се приема по реда за приемане на извършени СМР по смисъла на настоящия договор.

**(4)** В случай, че ИЗПЪЛНИТЕЛЯТ откаже да отстрани или не отстрани в уговорения срок съответните дефекти, то той дължи на ВЪЗЛОЖИТЕЛЯ неустойка в размер на трикратния размер на направените от ВЪЗЛОЖИТЕЛЯ разходи.

**(5)** Гаранционните срокове не текат и се удължават с времето, през което строежът е имал проявен дефект, до неговото отстраняване.

**VІI. НЕУСТОЙКИ**

**Чл. 18.** При неспазване на срока по чл. 5 от договора ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,5% без ДДС от сумата по чл. 2 от договора за всеки просрочен ден, но не повече от 10 % (десет процента) от тази сума. Неустойката се удържа при окончателното разплащане на обекта.

**Чл. 19.** При забава на плащане **ВЪЗЛОЖИТЕЛЯТ** дължи неустойка на **ИЗПЪЛНИТЕЛЯ** в размер на 0,5 % (нула цяло и пет на сто) от стойността на забавеното плащане за всеки просрочен ден, но не повече от 10 % (десет процента) от тази сума.

**VIII. ПРЕКРАТЯВАНЕ НА ДОГОВОРА**

**Чл. 20.** (1) Настоящият договор се прекратява:

1. с изтичане на Срока на Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността и да представи доказателства;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРСЛ.

(2) Договорът може да бъде прекратен

1. по взаимно съгласие на Страните, изразено в писмена форма;

2. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на всяка от Страните.

(3) Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

(4) За целите на този Договор, Страните ще считат за виновно неизпълнение на съществено задължение на **ИЗПЪЛНИТЕЛЯ** всеки от следните случаи:

1. когато **ИЗПЪЛНИТЕЛЯТ** не е започнал изпълнението на дейностите в срок до 30 (тридесет) дни, считано от Датата на влизане в сила;

2. **ИЗПЪЛНИТЕЛЯТ** е прекратил изпълнението на дейностите за повече от 10 (десет) дни;

3. **ИЗПЪЛНИТЕЛЯТ** е допуснал съществено отклонение от Условията за изпълнение на поръчката, Техническата спецификация и Техническото предложение.

(5) **ВЪЗЛОЖИТЕЛЯТ** може да развали Договора само с писмено уведомление до **ИЗПЪЛНИТЕЛЯ** и без да му даде допълнителен срок за изпълнение, ако поради забава на **ИЗПЪЛНИТЕЛЯ** то е станало безполезно или ако задължението е трябвало да се изпълни непременно в уговореното време.

(6) **ВЪЗЛОЖИТЕЛЯТ** прекратява Договора в случаите по чл. 118, ал.1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП.

(7) Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания; и

2. **ИЗПЪЛНИТЕЛЯТ** се задължава:

а) да преустанови дейностите, с изключение на такива, каквито може да бъдат необходими и поискани от **ВЪЗЛОЖИТЕЛЯ**;

б) да предаде на **ВЪЗЛОЖИТЕЛЯ** всички материали и разработки, свързани с техническия проект, изготвени от него в изпълнение на Договора до датата на прекратяването; и

в) да върне на **ВЪЗЛОЖИТЕЛЯ** всички документи и материали, които са собственост на **ВЪЗЛОЖИТЕЛЯ** и са били предоставени на **ИЗПЪЛНИТЕЛЯ** във връзка с предмета на Договора.

(8) При предсрочно прекратяване на Договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред дейности.

**IX. ГАРАНЦИЯ ЗА ИЗПЪЛНЕНИЕ**

**Чл. 21.** При подписването на този договор, **ИЗПЪЛНИТЕЛЯТ** представя на **ВЪЗЛОЖИТЕЛЯ** гаранция за изпълнение в размер на 3 % (три на сто) от стойността на договора без ДДС, а именно \_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_) лева, която служи за обезпечаване на изпълнението на договора.

**(1)** Когато като гаранция за изпълнение се представя парична сума, сумата се внася по следната банкова сметка на **ВЪЗЛОЖИТЕЛЯ**:

**(2)** Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:

**1.** да бъде безусловна и неотменяема банкова гаранция и да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

**2.** да бъде със срок на валидност за целия срок на действие на договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

**3.** Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**(3)** Когато като гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, издадена в полза на **ВЪЗЛОЖИТЕЛЯ**, която трябва да отговаря на следните изисквания:

**1.** да обезпечава изпълнението на този договор чрез покритие на отговорността на **ИЗПЪЛНИТЕЛЯ**;

**2.** да бъде със срок на валидност за целия срок на действие на договора плюс 30 (тридесет) дни след прекратяването на договора.

**3.** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**(4) ВЪЗЛОЖИТЕЛЯТ** освобождава 100 % от размера на гаранцията за изпълнение в срок до 30 (тридесет) дни след приключване на изпълнението на договора и окончателно приемане на СМР в пълен размер, ако липсват основания за задържането от страна на **ВЪЗЛОЖИТЕЛЯ** на каквато и да е сума по нея. Освобождаването на гаранцията за изпълнение се извършва, както следва:

**1.** когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 3, ал. 6 от договора;

**2.** когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

**3.** когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

**(5)** Гаранцията или съответната част от нея не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранциите.

**(6) ВЪЗЛОЖИТЕЛЯТ** има право да задържи съответна част и да се удовлетвори от гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от гаранцията за изпълнение, която съответства на уговорената в договора неустойка за съответния случай на неизпълнение.

**(7) ВЪЗЛОЖИТЕЛЯТ** има право да задържи гаранцията за изпълнение в пълен размер, в следните случаи:

**1.** ако **ИЗПЪЛНИТЕЛЯТ** не започне работа по изпълнение на договора в срок до 30 (тридесет) дни след датата на влизане в сила и **ВЪЗЛОЖИТЕЛЯТ** развали договора на това основание;

**2.** при пълно неизпълнение, в т.ч. когато СМР не отговарят на изискванията на **ВЪЗЛОЖИТЕЛЯ**, и разваляне на договора от страна на **ВЪЗЛОЖИТЕЛЯ** на това основание;

**3.** при прекратяване на дейността на **ИЗПЪЛНИТЕЛЯ** или при обявяването му в несъстоятелност.

**(8)** За всеки случай на задържане на гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.

**(9)** Когато **ВЪЗЛОЖИТЕЛЯТ** се е удовлетворил от гаранцията за изпълнение и договорът продължава да е в сила, **ИЗПЪЛНИТЕЛЯТ** се задължава в срок до 5 (пет) дни да допълни гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на гаранцията за изпълнение да бъде в съответствие с чл. 21 от договора.

**(10) ВЪЗЛОЖИТЕЛЯТ** не дължи лихва за времето, през което средствата по Гаранцията за изпълнение са престояли при него законосъобразно.

При виновно неизпълнение от страна на ИЗПЪЛНИТЕЛЯ ВЪЗЛОЖИТЕЛЯТ задържа гаранцията за изпълнение, като това не ограничава неговите права, да претендира обезщетение до размера на реално претърпените вреди по общия исков ред.

**X. ОКОНЧАТЕЛНО ПРИЕМАНЕ НА ИЗПЪЛНЕНИЕТО**

**Чл.22. (1) ИЗПЪЛНИТЕЛЯТ** е длъжен да изпълни договорените СМР и предаде строежа в срока по чл. 5 от договора. Приемането на работите се удостоверява с подписване на Протокол за действително извършени ремонти работи или на друг документ.

**(2)** При предаване на строежа, въз основа на констативния акт, **ИЗПЪЛНИТЕЛЯТ** се задължава да представи на **ВЪЗЛОЖИТЕЛЯ** всички документи, свързани с изпълнените СМР, включително:

**1.** Екзекутивна документация;

**2.** Всички актове и протоколи, чието издаване, съгласно действащата нормативна уредба е задължително по време на строителството, включително такива, които се изискват само за СМР, предмет на настоящия договор;

**3.** Протоколи за измерване и изпитване на инсталации, съоръжения, технологично оборудване и др., доказващи правилността на изпълнението и годността им за експлоатация;

**4.** Документацията от строителното досие на обекта - актове, протоколи, дневници, всички сертификати и протоколи за изпитване и качество и декларации за експлоатационни показатели/ декларации за характеристиките на строителния продукт на вложените строителни продукти;

**5.** Инструкции за експлоатация на съоръжения и инсталации;

**6.** Становища и съгласувателни писма от съответните експлоатационни предприятия, както и от специализираните държавни и общински органи, когато такива се изискват;

**7.** Строителните книжа.

**(3)** В случай че **ИЗПЪЛНИТЕЛЯТ** не изпълни задълженията си по ал. 2, **ВЪЗЛОЖИТЕЛЯТ** има право да не приеме изпълнението на СМР или да го приеме с възражения. И в двата случая **ВЪЗЛОЖИТЕЛЯТ** ще дължи плащане на цената за изпълнение едва след получаване на предвидените документи.

**(4)** Когато **ИЗПЪЛНИТЕЛЯТ** се е отклонил от договора, респективно Техническата спецификация, одобрения инвестиционен проект или работата му е с недостатъци, **ВЪЗЛОЖИТЕЛЯТ** има право да откаже нейното приемане и заплащане на съответна част от дължимото възнаграждение, докато **ИЗПЪЛНИТЕЛЯТ** не отстрани недостатъците за своя сметка, в подходящ срок, определен от **ВЪЗЛОЖИТЕЛЯ**.

**(5)** Преди извършване на плащане към **ИЗПЪЛНИТЕЛЯ**, **ВЪЗЛОЖИТЕЛЯТ** извършва пълна документална проверка и проверка на място, с цел удостоверяване на извършените СМР съгласно договора.

**XI. НЕПРЕОДОЛИМА СИЛА И НЕПРЕДВИДЕНИ ОБСТОЯТЕЛСТВА**

**Чл. 23. (1)** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

**(2)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

**(3)** Докато трае непреодолимата сила, изпълнението на задължението се спира.

**(4)** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.

**(5)**При настъпване на непредвидено обстоятелство по смисъла §2, т. 27 от ЗОП договорът за обществена поръчка може да се измени в предвидените в чл. 116 от ЗОП хипотези.

**ХII. СЪОБЩЕНИЯ**

**Чл. 24.**Всички съобщения във връзка с този договор са валидни, ако са направени в писмена форма.

**Чл. 25.**Адресите на страните по договора са:

На **ВЪЗЛОЖИТЕЛЯ:** Име: ....................................., адрес........., ел. поща...........

На **ИЗПЪЛНИТЕЛЯ**: Име......., адрес........., ел. поща...........

**Чл. 26.**При промяна на адресите или лицата за контакти страната уведомява другата в срок от 2 /два/ календарни дни. При неизпълнение на това задължение съобщенията ще се считат връчени и когато са изпратени на стария адрес.

**Чл. 27.**За дата на съобщението се счита:

• датата на предаване -при ръчно предаване;

• датата, отбелязана на известието за доставка -при изпращане по пощата с препоръчано писмо;

• датата на приемане -при изпращане чрез факс;

• датата на успешното изпращане на съобщението –при изпращане на електронна поща.

**ХIII. ДРУГИ УСЛОВИЯ**

**Чл.28.** Изменение на настоящия договор се допуска единственно и само при условията и по реда на чл. 116 от Закона за обществените поръчки.

**Чл. 29.**За неуредените въпроси в този договор се прилага действащото законодателство в Република България.

**Чл. 30.**Всички спорове, произтичащи или свързани с този договор, ще бъдат решавани пред съответния компетентен съд.

**Чл. 31.**Неразделна част от настоящия Договор са следните приложения:

Приложение № 1 – План за безопасност и здраве при изпълнението на строителните обекти и План за управление на строителни отпадъци.

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ с КСС ;

Приложение № 4 – Списък на персонала /експертите/, които ще изпълнява поръчката; Заверено копие на валидно Удостоверение за вписване в ЦПРС към Камара на строителите за изпълнение на съответната група и категория или в аналогични регистри;

Приложение № 5 – Гаранция за изпълнение.

Приложение № 6 – Застраховка по чл. 171 от ЗУТ.

Договорът се състави и подписа в три еднообразни екземпляра, два за ВЪЗЛОЖИТЕЛЯ и един за ИЗПЪЛНИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**Д-р ЦВЕТЕСЛАВА ГЪЛЪБОВА** **.................................................**